CELEX: 62021CN0814
Language: mt
Date: 2021-12-21 00:00:00
Title: Kawża C-814/21: Rikors ippreżentat fil-21 ta’ Diċembru 2021 – Il-Kummissjoni Ewropea vs Ir-Repubblika tal-Polonja

21.2.2022   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 84/31
            
         
      Rikors ippreżentat fil-21 ta’ Diċembru 2021 – Il-Kummissjoni Ewropea vs Ir-Repubblika tal-Polonja
      (Kawża C-814/21)
      (2022/C 84/41)
      Lingwa tal-kawża: il-Pollakk
      
         Partijiet
      
      
         Rikorrent: Il-Kummissjoni Ewropea (rappreżentanti: J. Tomkin u A. Szmytkowska, aġenti)
      
         Konvenut: Ir-Repubblika tal-Polonja
      
         Talbiet
      
      Ir-rikorrenti titlob li l-Qorti tal-Ġustizzja jogħġobha:
      
                  —
               
               
                  tiddeċiedi li, billi ċaħdet lil ċittadini tal-Unjoni Ewropea, li ma għandhomx ċittadinanza Pollakka, iżda li għandhom ir-residenza tagħhom fir-Repubblika tal-Polonja, id-dritt għal sħubija f’partit politiku, ir-Repubblika tal-Polonja naqset milli twettaq l-obbligi tagħha taħt l-Artikolu 22 tat-Trattat dwar il-Funzjonament tal-Unjoni Ewropea;
               
            
                  —
               
               
                  tikkundanna lir-Repubblika tal-Polonja għall-ispejjeż.
               
            
         Motivi u argumenti prinċipali
      
      Fuq il-bażi tal-Artikolu 22 TFUE kull ċittadin tal-Unjoni li jirrisjedi fi Stat Membru li tiegħu ma jkollux iċ-ċittadinanza għandu jkollu d-dritt li jivvota u li joħroġ bħala kandidat għall-elezzjonijiet muniċipali u fl-elezzjonijiet għall-Parlament Ewropew fl-Istat Membru fejn huwa jirrisjedi, taħt l-istess kundizzjonijiet li japplikaw għall-persuni li jkollhom iċ-ċittadinanza ta’ dak l-Istat Membru.
      Il-Kummissjoni tqis li ċ-ċaħda, lil ċittadini tal-Unjoni li ma għandhomx ċittadinanza Pollakka iżda li għandhom ir-residenza tagħhom fir-Repubblika tal-Polonja, tad-dritt għal sħubija f’partit politiku tipprekludi lil dawn iċ-ċittadini tal-Unjoni milli jeżerċitaw id-drittijiet politiċi mogħtija lilhom bis-saħħa tal-Artikolu 22 TFUE taħt l-istess kundizzjonijiet bħaċ-ċittadini Pollakki.